**Asphalte** (kansainvälisesti *Macadam Stories*) on vuonna 2015 ensi-iltansa saanut Samuel Benchetritin ohjaama ranskalainen draamakomediaelokuva, jonka pääosissa ovat Isabelle Huppert, Gustave Kervern, Valeria Bruni Tedeschi, Jules Benchetrit, Tassadit Mandi ja Michael Pitt.

*Asphalte* perustuu Samuel Benchetritin omaelämäkerrallisen *Les Chroniques de l’Asphalte* -romaanin ensimmäiseen osaan (2005), jonka pohjalta Benchetrit ja Gábor Rassov sovittivat elokuvan käsikirjoituksen. Elokuvan tuottajina olivat Julien Madon, Marie Savare de Laître ja Ivan Taïeb. Elokuva sai ensi-iltansa vuoden 2015 Cannesin elokuvajuhlilla *Séances spéciales* -esityssarjassa. Samuel Benchetrit ja Gábor Rassov saivat César-ehdokkuuden parhaasta sovitetusta käsikirjoituksesta.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pariisilaisessa lähiötalossa seurataan kolmea tarinaa kuuden toisilleen tuntemattoman ihmisen yllättävästä kohtaamisesta: pääseekö valokuvaaja Sternkowitz (Gustave Kevern) ylös pyörätuolista ja pystyykö hän löytämään rakkauden yöhoitajan (Valeria Bruni-Tedeschi) kanssa? Onnistuuko hyljeksitty teini-ikäinen Charly (Jules Benchetrit) auttamaan takavuosien tähtinäyttelijää (Isabelle Huppert) saamaan taas elokuvaroolin? Ja mitä tapahtuu John McKenzielle (Michael Pitt), amerikkalaisastronautille, joka putoaa taivaalta talon katolle ja pääsee luottavaisen rouva Hamidan (Tassadit Mandi) huolehdittavaksi?

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Jeanne Meyer
  |
|  Gustave Kervern  | … |  Sternkowitz
  |
|  Valeria Bruni Tedeschi  | … |  yöhoitaja
  |
|  Jules Benchetrit  | … |  Charly
  |
|  Tassadit Mandi  | … |  rouva Aziza Hamida
  |
|  Michael Pitt  | … |  John McKenzie
  |
|  Mickaël Graehling  | … |  Dédé
  |
|  Larouci Didi  | … |  Mouloud
  |
|  Abdelmadjid Barja  | … |  Madjid Hamida
  |
|  Thierry Gimenez  | … |  herra Gilosa
  |

Tuotanto
--------

*Asphalten* kuvaukset alkoivat 15. joulukuuta 2014 ja päättyivät 6. helmikuuta 2015. Elokuva kuvattiin Colmarin kaupungissa Haut-Rhinin departementissa. Elokuvan tuotantoyhtiöinä olivat La Caméra Deluxe, Maje Productions ja Single Man Productions. *Asphalten* virallinen traileri julkaistiin 17. elokuuta 2015.

Julkaisu ja vastaanotto
-----------------------

*Asphalte* sai ensi-iltansa Cannesin elokuvajuhlilla Ranskassa 17. toukokuuta 2015. Elokuva sai teatteriensi-iltansa Ranskassa 7. lokakuuta 2015, oli Paradis Filmsin teatterilevittämä ja keräsi teatterikierroksensa aikana 99 571 katsojaa. Elokuva sai ranskalaisilta elokuvakriitikoilta ja yleisöltä myönteisen vastaanoton. *Asphalte* ei saanut Suomessa teatteriensi-iltaa, mutta se esitettiin vuoden 2016 Espoo Cinén elokuvajuhlilla.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokkaat | Tulos |
| César | Paras sovitettu käsikirjoitus | Samuel BenchetritGábor Rassov | Ehdokkuus |
| Prix Jacques Prévert du Scénario | Ehdokkuus |
|

Lähteet
-------

1. 1 2 3  MACADAM STORIES *cineuropa.org*. Cineuropa. Viitattu 1.5.2017. (englanniksi)
2. 1 2 3 4 5 6 7 8 9  ASPHALTE *allocine.fr*. AlloCiné. Viitattu 1.5.2017. (ranskaksi)
3. 1 2 3 4 5 6  Asphalte *unifrance.org*. UniFrance. Viitattu 1.5.2017. (ranskaksi)
4. 1 2  Isabelle Huppert stars in Samuel Benchetrit's Asphalte *cineuropa.org*. Cineuropa. Viitattu 1.5.2017. (englanniksi)
5. ↑  Asphalte *zelluloid.de*. Zelluloid.  Arkistoitu 15.1.2017. Viitattu 1.5.2017. (saksaksi)
6. ↑  ASPHALTE (2015) *jpbox-office.com*. JP’s Box-Office. Viitattu 1.5.2017. (ranskaksi)
7. ↑  Macadam Stories (Asphalte) *espoocine.fi*. Espoo Ciné.  Arkistoitu 19.10.2016. Viitattu 1.5.2017. (suomeksi)

Aiheesta muualla
----------------

* *Asphalte* Internet Movie Databasessa. (englanniksi)
* *Asphalte* AllMoviessa. (englanniksi)
* *Asphalte* AlloCinéssä (ranskaksi)
* *Asphalte* UniFrancessa (ranskaksi)
* *Asphalte* JP’s Box-Officessa (ranskaksi)